**Z Á P I S N I C A**

zapísaná v priebehu zasadnutia Obecného zastupiteľstva dňa 28. 09. 2018

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Športový deň – zhodnotenie akcie
5. Rozpočet obce – úprava
6. Projekt Detské ihrisko
7. Rôzne
8. Diskusia

6. Schválenie uznesenia

7. Záver

K bodu 1:

Starostka obce Jarmila Dobroňová privítala prítomných, privítala hostí Jozefa Pekaríka a Martu Pekaríkovú a oboznámila s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice p. Mgr. Tomáša Lasičku a Ing. Dobroňa Michala.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce ihneď na úvod odovzdala slovo Marte Pekaríkovej, ktorú požiadala o predloženie vyúčtovania z akcie ,,Športový deň“. Pani Pekaríková úvodom poďakovala všekým, ktorí boli pri tejto akcii nápomocní v akomkoľvek smere. Uviedla, že na akcii bolo aj niekoľko výdavkov, ktoré nemuseli byť, no na základe predbežnej mienky, že bude o uvedené akcie záujem boli urobené rozhodnutia, ktoré sa po akcii nakoniec ukázali ako nezaujímavé pre návštevníkov. Podľa slov p. Pekaríkovej je to ponaučenie pre budúcnosť, že občania nemajú o určité aktivity záujem a teda nebudú realizované. V ďalšej časti popísala spoločne s Jozefom Pekaríkom výdavky, ktoré boli počas fungovania vynaložené nielen na Športový deň ale i na celkový chod ihriska – rekonštrukčné práce na vode – poďakovanie patrí p. Ďurajkovi Jaroslavovi, rekonštrukčné práce na elektrickom vedení v budove – poďakovanie patrí p. Dobroňovi Petrovi. K ostatným spomenutým výdavkom patrili napr. valcovanie ihriska, nákup čistiacich potrieb, nákup prostriedkov ako vápno, prostriedkov na vyhubenie škodcov, nákup lópt atď. Medzi výdavkami boli spomenuté i tie, ktoré uhrádza i obecný úrad t.j. poplatky za transfery hráčov, poplatky rozhodcom, delegovanie, zakúpenie benzínu do kosačky, kosenie okolia športového areálu atď. Vyúčtovanie doplnila i p. starostka, ktorá podrobne informovala o finančných prostriedkov, ktoré boli k 30.9. poskytnuté z rozpočtu obce – vrátane daru vo výške 6 335 eur. Medzi akútne práce, ktoré je potrebné vykonať patrí predovšetkým ošetrenie a náter strechy na budove, vyriešiť zavlažovanie ihriska, oplotenie ihriska. Nemožno zabudnúť tiež na zimnú údržbu kosačky, k čomu v diskusii pani starostka podotkla, že o údržbu kosačky požiada p. Oravca. Mgr. Lasička Tomáš uviedol, že nakoľko je budova už vo vlastníctve obce je potrebné sa o ňu starať, znášať náklady, avšak je nutné v tomto smere byť aj tak trochu podnikateľom a k získaniu financií realizovať aj nejaké tie akcie. Budova si žiada mnohé investície a preto je dôležité hľadať možnosti a zdroje, ktoré budú pre nás všetkých prínosom. Podľa slov p. Pekaríka je potrebné tiež zakúpenie bojleru na teplú vodu. P. Pekarík prišiel tiež s návrhom využitia existujúceho vrtu vody, ktorý sa nachádza v blízkosti pozemku športového areálu.

K bodu 5:

Úpravu rozpočtu obce č. 2 na rok 2018 podľa predloženého návrhu schválili poslanci jednohlasne. Úprava sa týka presunu finančných prostriedkov medzi výdavkami bežnými a kapitálovými. Finančné operácie i celkový rozpočet obce zostáva bez zmien.

K bodu 6:

Pani starostka informovala o stave projektu – Od zábavy ku zdraviu, momentálne sa očakáva návrh zmluvy na poskytnutie finančných prostriedkov.

K bodu 7-8:

Pani starostka informovala, že v rámci schváleného projektu ,,Kompostárne“ budú pre našich občanov dovezené kompostárne, ktoré budú po absolvovaní prednášky o ich použití odovzdané do domácností.

Mgr. Lasička predniesol pred prítomnými informácie, že zo strany investorov je možný záujem o rekonštrukciu budovy v našej obci na polyfunkčný dom. P. Lasička v rámci predbežného prieskumu chce týmto len získať informácie, či by zástupcovia obce boli takémuto projektu naklonení.

K bodu 9:

Pracovníčka M. Hulínová na záver prečítala uznesenia k jednotlivým bodom zasadnutia, ktoré prítomní schválili jednohlasne.

K bodu 7:

Starostka obce poďakovala prítomným za účasť.

Zapísala Miroslava Hulínová

28.09.2018

Jarmila Dobroňová

starosta obce

Overovatelia zápisnice: Mgr. Tomáš Lasička ............................

Ing. Michal Dobroň ............................